CELEX: 62007FO0059
Language: ro
Date: 2008-06-30 00:00:00
Title: Ordonanța președintelui camerei întâi a Tribunalului Funcției Publice din data de 30 iunie 2008. # Pierre-Alexis Feral împotriva Comitetului Regiunilor al Uniunii Europene. # Radiere. # Cauza F-59/07.

ORDONANȚA PREȘEDINTELUI CAMEREI ÎNTÂI A TRIBUNALULUI FUNCȚIEI PUBLICE
      30 iunie 2008
      Cauza F‑59/07
      Pierre-Alexis Feral
      împotriva
      Comitetului Regiunilor al Uniunii Europene
      „Soluționare amiabilă la inițiativa Tribunalului – Radiere”
      Obiectul: Acțiune formulată în temeiul articolelor 236 CE și 152 EA, prin care domnul Feral a solicitat anularea deciziei directorului
         administrației Comitetului Regiunilor din 26 iulie 2006, având ca obiect recuperarea sumelor care au fost vărsate cu titlu
         de coeficient corector asupra părții din retribuțiile sale transferate în Franța între martie 2003 și mai 2005, și a deciziei
         directorului menționat din 4 decembrie 2006, care stabilește această sumă la 3 600,16 euro, precum și obligarea Comitetului
         Regiunilor la rambursarea către acesta a sumei respective împreună cu dobânzile de întârziere, la plata, incluzând dobânzile
         de întârziere, a sumei care i‑ar fi trebuit plătită cu titlu de coeficient corector asupra părții din retribuțiile sale care
         ar fi trebuit transferate în Franța începând din iunie 2005 și la reluarea transferului unei părți din retribuțiile sale către
         Franța, cu aplicarea coeficientului corector
      
      Decizia: Radiază cauza F‑59/07, Feral/Comitetul Regiunilor, din registrul Tribunalului. Comitetul Regiunilor plătește reclamantului
         suma de 3 750 de euro pentru a acoperi jumătate din cheltuielile de judecată efectuate de acesta. Reclamantul suportă cealaltă
         parte a propriilor cheltuieli de judecată. Comitetul Regiunilor suportă propriile cheltuieli de judecată.
      
      Sumarul ordonanței
      Funcționari – Acțiune – Soluționare amiabilă a litigiului în fața Tribunalului Funcției Publice – Radiere din registru
      (Regulamentul de procedură al Tribunalului Funcției Publice, art. 69 și 74)